Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Ĉu la diskurso de Bolsonaro kontraŭ Ĉinio instigas malamon kontraŭ azianoj en Brazilo?
#000004
Dum almenaŭ du monatoj en 2020, neniu ŝoforo volis veturigi Joe-n en San-Paŭlo (tio ne estas lia vera nomo).
#000006
Filo de ĉina enmigrinto kaj brazila virino, Joe havis profilon ĉe Uber kiu estis ligita al Facebook, kie lia nomo estas skribita per ĉinaj literoj.
#000007
Antaŭ plendi ĉe la kompanio, amiko lia kiu ankaŭ estas ĉindevena proponis, ke li ŝanĝu sian nomon en la apo. Kiam li faris tion — kaj aldonis la patrinan portugalan familian nomon — tuj la ŝoforoj komencis akcepti lin.
#000008
Fronte de la historia maljusteco kaj perforto kontraŭ nigruloj kaj indiĝenoj en Brazilo, la azianoj — kiuj estas malpli ol 1 procento de la loĝantaro — ordinare ne estas agnoskataj kiel celoj de rasismo.
#000009
Global Voices parolis kun aliaj kvar homoj ĉindevenaj en Brazilo kaj ĉiuj raportis okazojn pri rasismo kaj ksenofobio en urboj kiel San-Paŭlo, Rio-de-Ĵanejro kaj Caibaté en la ŝtato Suda Rio-Grando. Ĉiuj diris, ke la maltoleremo pligrandiĝis dum la pandemio de KOVIM-19.
#000010
Kontraŭ ĉi tiu fono la prezidento Jair Bolsonaro, kiu plurfoje kulpigis Pekinon pri la pandemio, kaj sia filo Eduardo Bolsonaro, kongresano, kaj la ministro pri eksteraj rilatoj Ernesto Araújo siavice atakis Ĉinion.
#000011
En oktobro 2020, la prezidento deklaris, ke la registaro ne aĉetus Coronavac-on, la vakcinon de la ĉina laboratorio Sinovac, kaj eĉ provizore interrompis la registran procedon en la nacia agentejo pri medikamentoj; la prezidento diris ke la vakcino estis danĝera “pro la origino”. Kaj estas brazilanoj kiuj konsentas kun li.
#000012
“Brazilanoj intervjuitaj de mi asertis, ke ili voĉdonis por Bolsonaro en la prezidenta balotado de 2018 kaj ili konsentas kun la vortoj diskonigitaj de la prezidenta teamo en sociaj retejoj“, diris Edivan Costa, antropologo kaj socia sciencisto kiu esploras pri ĉina migrado al Brazilo kaj faris etnografiajn esplorojn en San-Paŭlo kaj Rio-de-Ĵanejro.
#000013
Costa diras, ke tiuj unuaj enmigrintoj estis ofte malhumanigitaj: “Ĉirkaŭ 20 jarojn post la unua migranta ondo, la princo Dom Miguel estis akuzita, ke li partoprenis en ĉasado de ĉinaj enmigrintoj en la ĉirkaŭaĵo de Rio-de-Ĵanejro pro amuzo”.
#000016
Poste, okazis almenaŭ aliaj tri migrantaj ondoj el kontinenta Ĉinio, la plej granda en la 1950-aj jaroj — la politikaj okazaĵoj en Ĉinio (enlanda milito, japana okupacio, Dua Mondmilito kaj la Kultura Revolucio) instigis multajn foriri. Ekde 2018, la 15-a de aŭgusto fariĝis la Nacia Tago de la Ĉina Enmigrado en Brazilo.
#000017
La kvartalo Liberdade [Libereco], konata kiel centro de la orienta azia kulturo en San-Paŭlo, estas studobjekto en la esploro de Costa. Dum la surloka esploro, li vidis malamikecojn kontraŭ ĉindevenaj laboristoj. “En 2020, kiam mi intervjuis la komunumon, mi aŭdis krion. Mi kuris por vidi kio okazis kaj vidis du knabojn kriantaj al ĉinaj vendistoj, ‘reiru al Ĉinio!’, ‘atentu la virusojn!’ kaj ‘foriru, ĉino!'”.
#000019
“Surmetu la fekan maskon, fekulo. Tiuj pestoj venas al nia lando por mortigi nin. Reiru al via lando, besto”. Dieqing Chen diris ke tius estas kelkaj insultoj, kiujn li aŭdis kiam li demetis sian maskon por trinki akvon ĉe kliniko en Rio-de-Ĵanejro je la fino de 2020.
#000021
Dieqing, kiu loĝas en Brazilo jam de jardeko, komprenas, sed ne parolas la portugalan, do lia eks-edzino, Rosana Stofel, agis kiel lia tradukistino dum li estis intervjuita de Global Voices pere de Facebook. Pro sankialo, li ofte iras al malsanulejoj kaj klinikoj por fari sangodializon. Dum la pandemio, li spertis malamon en tiuj lokoj.
#000022
“Mi kutime estas unu inter la solaj pacientoj kiuj uzas maskon kaj mi observis, ke mi estas la plej rigardata”, li diris. Dieqing, kiu venis al Brazilo por labori en la nutraĵa industrio, helpas sian familion en la provinco Gŭangdongo. Li diris, ke li volas reiri al Ĉinio kiel eble plej baldaŭ pro la malama medio.
#000023
Dume, Bolsonaro ŝajne malfortigas sian kontraŭ-ĉinan malamon. En januaro 2021, la agentejo pri medikamentoj donis urĝan aprobon al la vakcino Sinovac kaj la registaro aĉetis 100 milionojn da dozoj. Kaj en publika parolado la 23-an de marto 2021 — la tago kiam okazis pli ol 3000 mortoj en Brazilo pro KOVIM-19 — la brazila prezidento provis montri sin favore al vakcinoj, sed misprezentis informojn kaj flankenlasis sian unuan opinion pri Sinovac.
#000024
La kialoj estas multaj, inkluzive de falo de la prezidenta populareco, de 39 procentoj en oktobro 2020 al 30 procentoj en februaro 2021, kaj la krizo pri manko de oksigeno kaj litoj en malsanulejoj norde de Brazilo. Brazilo ankaŭ dependas de Ĉinio por akiri rimedojn por mem produkti la Sinovac-vakcinon.
#000025
“Brazilo kaj Ĉinio ekonomie interdependas, kaj Ĉinio estas monda potenco kiun oni ne devas bagateligi”, diris Costa.
#000026
“Ni ankaŭ devas konsideri, ke la ĉina registaro ne pensas pri la mallongtempo. Brazilo estas ŝlosila lando por la efektivigo de 5G-retoj, ekzemple. Sed la novaj ĉapitroj de tiu rakonto estos pri kiel Brazilo pritraktos la disvastigon de KOVIM-19. Dume, la konsekvencoj de tiu detruema diskurso efikas la popolon”, analizas Costa.
#000027
Plej novaj artikoloj pri Latinameriko
#000028
Meksika kolektivo kiu piratas librojn por kundividi kulturon alfrontas blokadojn
#000029
Germinda Casupá, ĉikita indiĝeno fronte al fajro kaj masklismo
#000030
Kiel bangladeŝaj teolaboristoj povas travivi kun taga salajro de malpli ol du dolaroj?
#000034
Retpoŝto (ne estos publikigata) (deviga)
#000035
Aboni komentojn de ĉi tiu artikolo per retpoŝto
#000036
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000037
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000038
Speciala danko al niaj multaj subtenantoj
#000039
Bonvolu subteni nian gravan laboron
#000040